Cozonac de post cu Halva si Rahat 

Ingrediente:
● Suc natural de portocale - 250 ml 
● Zahar - 3 linguri 
● Ulei - 5 linguri 
● Sare - 0.5 lingurite 
● Drojdie proaspata - 50 g  (sau 25g drojdie uscata)
● Faina alba calitate superioara - 400 g 
● Halva - 200 g 
● Rahat colorat - 200 g  (sau orice alta umplutura va place - nuci, gem, cacao, stafide, etc.)
● Esenta de vanilie - 1 lingurita 

Mod de preparare:
1. Masurati cu un pahar 250ml din sucul de portocale, il incalziti putin pe aragaz sau la microunde si turnati in bolul unde vom face aluatul de cozonac.
2. In sucul cald(nu fierbinte!), adaugati 3 linguri de zahar, 5 linguri de ulei, esenta de vanilie si sarea - amestecati bine.
3. Acum sfarmati drojdia cu mainile si o puneti in bol.
4. Amestecati bine si lasati 10 minute sa faca o spuma usoara.
5. Acum adaugati in bol 350g de faina si amestecati cu o spatula pana se leaga aluatul.
Daca observati ca este prea lichid sau moale, mai puneti inca putina faina, dar incercati sa o faceti treptat si cate putin.
6. Eu de obicei presar faina pe masa si trec aluatul asa mai moale acolo, si abia acum il framant cu mainile.
Adaug faina numai daca este foarte lipicios si doar atat cat sa nu se lipeasca rau de masa.
7. Nu il framant prea mult, cam 2-3 minute cat sa fie uniform si ceva mai neted.
8. Il trec inapoi in bolul presarat cu faina si las sa creasca vreo ora la cald si acoperit cu un prosop.
9. Dupa acest timp trebuie sa-si dubleze volumul.
10. Acum scoateti aluatul din bol si taiati in 2 bucati egale.
11. Pe fiecare din ele o mai framantati putin pe masa presarata cu faina. Veti observa ca devin si mai netede, uniforme.
Lasati sa se odihneasca 10 minute pe masa.
12. Pana se odihneste aluatul pregatiti umplutura - fiindca am folosit Halva(marca Feleacul) pentru mine a fost simplu.
Altfel macinati nucile(cam 300g), le amestecati cu cacao, apa sau gem, zahar - toate dupa gust si preferinte.
13. Acum luati fiecare bila de aluat si intindeti intr-un dreptunghi mare(lungimea lui o reglati dupa dimensiunea tavii de cozonac - trebuie sa fie putin mai mare).
Presarati fara mila halvaua faramitata si bucatele de rahat.
14. Si rulati cu atentie.
15. La fel intindeti, umpleti si rulati a 2-a bila de aluat.
Impletiti  cele 2 rulade in forma de cozonac.
16. Mutati cozonacul astfel format intr-o tava de chec/cozonac, asternuta cu hartie de copt, acoperiti cu un prosop si lasati sa creasca la temperatura camerei.
Eu las de obicei cam 1 ora, sau pana isi dubleaza volumul, depinde si de calitatea drojdiei, temperatura camerei, etc.
17. Cam asa a crescut acum si merge direct in cuptorul preincalzit la 160 de grade timp de 45-60 de minute.
18. Periodic verificati modul in care se rumeneste cozonacul, daca observati ca este cam maro dar inca nu au trecut cele 45-60 de minute, il acoperiti cu o bucata de folie de aluminiu. 
Timpul de coacere trebuie sa fie minim 45 de minute, nu va grabiti sa-l scoateti pentru ca este destul de mare si trebuie sa se faca bine inauntru.
19. Dupa cuptor eu il las de obicei vreo 30 de minute in tava si il acopar cu prosop - sa se abureasca putin - coaja va deveni mai moale si mai frageda.
20. Dupa acest timp il scoateti din tava, inveliti intr-un prosop si lasati sa se raceasca complet - daca aveti rabdare :)
21. Taiati cu un cutit subtire si bine ascutit pentru felii perfecte si savurati!
Pofta Buna!